**ואן ריפאבליק** (באנגלית: **OneRepublic**) היא להקת פופ-רוק אמריקאית. הלהקה הוקמה בשנת 1996, והתפרסמה לראשונה בשנת 2002, לאחר שהשיגה הצלחה מסחרית דרך אתר "מייספייס".

היסטוריה
--------

### 1996–2006: הקמת הלהקה וראשית דרכה

הלהקה הוקמה בקולורדו בשנת 1996 על ידי ריאן טדר וזאק פילקינס שהכירו בתיכון והיו חברי הלהקה הראשונים. במקור הלהקה נקראה "This Beautiful Mess". לאחר שסיימו את התיכון התפרקה הלהקה כאשר כל אחד פנה לדרך אחרת. השניים התאחדו מחדש בלוס אנג'לס בשנת 2003 ותשעה חודשים לאחר מכן הוחתמו בחברת "תקליטי קולומביה". לאחר ביצוע שינויים נוספים בשמה של הלהקה והוספת חברי הלהקה אחרים, החלה הלהקה להתמקד בעשיית המוזיקה. אחרי שנתיים וחצי של הקלטות ההקלטות נזרקו על ידי "תקלטי קולומביה". הלהקה התחילה לעבוד עם אתר האינטרנט "MySpace" והחלו להתפרסם ולבסוף החוזה עם "תקליטי קולומביה" התחדש.

### 2007–2009: הפריצה הגדולה ואלבום בכורה "Dreaming Out Loud"

לאחר מספר שנים של דשדוש, הצליחה הלהקה להיכנס לתודעת הציבור ב-2007 עם הסינגל "Apologize" בשיתוף עם המפיק טימבלנד שהיה הסינגל הראשון שראה אור מאלבום הבכורה שלהם. הסינגל הגיע לראשי המצעדים ב-16 מדינות וזכה למה שהיה בזמנו מספר ההשמעות הגדול ביותר בתחנות הרדיו עם כ-10,000 השמעות בשבוע. הלהקה הוציאה את אלבום הבכורה שלה, "Dreaming Out Loud", ב-20 בנובמבר 2007. האלבום נמכר בלמעלה מ-2 מיליון עותקים ברחבי העולם. שבוע לאחר צאת האלבום הופץ הסינגל השני ממנו, "Stop and Stare", שהגיע אף הוא לראשי המצעדים עם מספר הורדות של למעלה משני מיליון. לאחר מכן הופץ "Say (All I Need)‎" שהיה הסינגל השלישי מהאלבום. השיר הופץ ב-24 ביוני 2008 ולא זכה להצלחה רבה כמו קודמיו. לשיר הוקלטה גם גרסה בצרפתית. ב-8 בספטמבר הופץ הסינגל "Mercy" שהיה הרביעי מהאלבום. הסינגל הרשמי האחרון מהאלבום היה "Come Home" שהופץ ב-14 ביולי 2009 והופץ כסינגל דיגיטלי בביצוע של הלהקה לבד או בביצוע של הלהקה יחד עם הזמרת שרה ברילס. השיר נכתב והוקדש לחיילים האמריקאים.

### 2009–2011: "Waking Up" האלבום השני

האלבום השני, "Waking Up", יצא ב-17 בנובמבר 2009. האלבום הגיע למקום ה-21 במצעד הבילבורד עם למעלה מ-300,000 מכירות בארצות הברית. מתוכו הופץ הסינגל "All the Right Moves" ב-29 בספטמבר 2009 והגיע למקום השמונה עשר במצעד הבילבורד. הסינגל השני מהאלבום הופץ ב-30 באוקטובר ונקרא "Secrets". לאחר מכן, "Marchin On" שהיה שיתוף פעולה עם טימבלנד הופץ ב-18 ביוני 2010 ונבחר לשיר הרשמי של מונדיאל 2010. הסינגל הרביעי והאחרון מהאלבום היה "Good Life" שהופץ ב-19 בנובמבר 2010 ולא צלח את המצעדים.

### 2015–2013: "Native" האלבום השלישי

אלבומה השלישי של הלהקה, "Native", יצא לאור ב-22 במרץ 2013. האלבום דורג במקום ה-4 במצעד הבילבורד, עם זאת, בשבוע הראשון של הפצת האלבום נמכרו כ-60,000 עותקים.

הסינגל המצליח ביותר מאלבום זה הוא "Counting Stars" שיצא ב-31 במאי של אותה שנה, וזכה להצלחה ברחבי העולם. השיר הגיע למקום השני במצעד הבילבורד הוט 100 בארצות הברית וזכה להצלחה בעוד מספר מדינות בולטות, כמו: קנדה, ישראל, ובריטניה.

באלבום יצאו עוד שירים רבים מוכרים כמו, "If I Lose Myself" שהגיע למקום ה-10 באוסטריה, גרמניה, פולין, סלובקיה, שוודיה ושווייץ, "Feel Again", "Love Runs Out", "I Lived" ועוד.

הלהקה הופיעה בישראל לראשונה ב-28 במאי 2015 בפארק הירקון, לעיני כ-20,000 צופים, במסגרת סיבוב ההופעות "Native tour".

### 2016–הווה: "Oh My My" האלבום הרביעי, שירים חדשים ו-"Human" האלבום החמישי

 פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. 
האלבום הרביעי, "Oh My My" יצא ב-7 באוקטובר 2016. האלבום זכה להצלחה והגיע למקום ה-3 במצעד האלבומים הבילבורד 200. מתוך האלבום יצאו הסינגלים "Wherever I Go" שיצא ב-17 במאי 2016, "Kids" שיצא ב-25 באוגוסט 2016 ו - "Let's hurt tonight" שיצא ב-7 בינואר 2017. מהאלבום יצאו עוד שני שירים נוספים "Future Looks Good" שיצא ב-7 בספטמבר 2016 ו-".A.I" שיצא ב-29 בספטמבר 2016 בשיתוף פעולה עם פיטר גבריאל.

ב-28 באפריל 2017, יצא הסינגל "No Vacancy". לשיר יצאו גם שלוש גרסאות נוספות בספרדית, צרפתית ואיטלקית. באותו שנה הוציאו את השיר "Truth to Power" כשיר הנושא לסרט "אמת מטרידה יותר" (סרט ההמשך ל"אמת מטרידה").

ב-7 ביולי, יצאו לסיבוב הופעות "16th Annual Honda Civic Tour". ב-14 ביולי 2017 יצא הסינגל "Rich Love", בשיתוף צוות המפיקים הנורווגים סיב.

ב-17 במאי 2019, הם הוציאו את הסינגל "Rescue Me". ב-6 בספטמבר 2019, הם הוציאו את הסינגל "Wanted".

בנובמבר 2022 הופיעה הלהקה בשנית בישראל.

חברי הלהקה
----------

### חברים נוכחים

* ראיין טדר (מ-2002) - סולן, גיטרות, פסנתר, וכלי הקשה
* זאק פילקינס (מ-2002) - קולות רקע, גיטרות, וויולה.
* דרו בראון (מ-2002) - גיטרות, קלידים וכלי הקשה.
* אדי פישר (מ-2005) - תופים וכלי הקשה.
* ברנט קטצל (מ-2007) - קולות רקע, גיטרות, גיטרה בס וצ'לו.

### חברים לשעבר

* ג'ארד בייטס (2005-2002)
* טים מאירס (2007-2004)

דיסקוגרפיה
----------

### אלבומי אולפן

* 2007: *Dreaming Out Loud*
* 2009: *Waking Up*
* 2013: *Native*
* 2016: *Oh My My*
* 2021: *Human*

קישורים חיצוניים
----------------

ויקישיתוף מדיה וקבצים בנושא **ואן ריפאבליק** בוויקישיתוף
* אתר האינטרנט הרשמי של ואן ריפאבליק
* ואן ריפאבליק, ברשת החברתית פייסבוק

* ואן ריפאבליק, ברשת החברתית אקס (טוויטר)

* ואן ריפאבליק, ברשת החברתית אינסטגרם

* ואן ריפאבליק, ברשת החברתית טיקטוק

* ואן ריפאבליק, סרטונים בערוץ היוטיוב

* ואן ריפאבליק, ברשת החברתית Goodreads

* ואן ריפאבליק, במסד הנתונים הקולנועיים IMDb (באנגלית)

* ואן ריפאבליק, באתר AllMovie (באנגלית)

* ואן ריפאבליק, באתר Metacritic (באנגלית)

* ואן ריפאבליק, באתר אייטונס (באנגלית)

* ואן ריפאבליק, באתר ספוטיפיי

* ואן ריפאבליק, באתר סאונדקלאוד (באנגלית)

* ואן ריפאבליק, באתר Last.fm (באנגלית)

* ואן ריפאבליק, באתר AllMusic (באנגלית)

* ואן ריפאבליק, באתר MusicBrainz (באנגלית)

* ואן ריפאבליק, באתר דיזר

* ואן ריפאבליק, באתר Discogs (באנגלית)

* ואן ריפאבליק, באתר Songkick (באנגלית)

* ואן ריפאבליק, באתר Genius

* ואן ריפאבליק, באתר SecondHandSongs

* ואן ריפאבליק, באתר בילבורד (באנגלית)

* ואן ריפאבליק, באתר טיידל (באנגלית)

* ואן ריפאבליק, באתר אמזון מיוזיק
* סגול 59, עכבר העיר אונליין, וואן ריפבליק בישראל: פופ לנוער שמבין עניין, באתר הארץ, 29 במאי 2015

הערות שוליים
------------

1. ↑  ברק ברויטמן, יחידי סגולה: וואן ריפבליק היו צנועים ונפלאים, באתר nrg‏, 29 במאי 2015
2. ↑  חן הוניג‏, כל המהלכים הנכונים: קשה היה לא להתאהב בוואן ריפבליק בפארק הירקון, באתר וואלה!‏, 29 במאי 2015

| ואן ריפאבליק |
| --- |
| **ראיין טדר** • **זאק פילקינס** • **דרו בראון** • **אדי פישר** • **ברנט קטצל**ג'ארד ביטס • טים מאיירס |
| אלבומי אולפן | *Dreaming Out Loud* • *Waking Up* • *Native* • *Oh My My* • *Human* |
| סינגלים | "Apologize" • "Stop and Stare" • "Say (All I Need)" • "Come Home" • "All the Right Moves" • "Secrets" • "Marchin On" • "Good Life" • "Feel Again" • "If I Lose Myself" • "Counting Stars" • "Something I Need" • "Love Runs Out" • "I Lived" • "Wherever I Go" • "Kids" • "Let's Hurt Tonight" • "No Vacancy" • "Rich Love" • "Start Again" • "Connection" • "Rescue Me" • "Wanted" • "Didn't I" • "Better Days" • "Lose Somebody" • "Run" • "Sunshine" • "I Ain't Worried" • "Runaway" |
| שיתופי פעולה | "Stranger Things" • "Bones" |
| ערכים קשורים | Songland • "Native Tour" • "16th Annual Honda Civic Tour" |
| דיסקוגרפיה • פרסים ומועמדויות |

|  |  |  |
| --- | --- | --- |
| **הקודם**:**2023: Imagine Dragons** | **פרס המוזיקה של iHeartRadio – צמד/להקת השנה** **2024: ואן ריפאבליק** | **הבא**: |

|  |  |
| --- | --- |
| בקרת זהויות עריכת הנתון בוויקינתונים | 
* BIBSYS: 13005059
* BnF: cb15610587c (data)
* GND: 10342127-0
* ISNI: 0000 0001 2375 2203
* LCCN: no2007140678
* MusicBrainz: c33c2065-b1c3-4406-b066-d33a9e2ea71a
* NKC: xx0076872
* VIAF: 141101067
* WorldCat: lccn-no2007140678

 |